Go bonagalabaagi ba moo ba bile ba tseba letšatši leo lori ya go lahla ditlakala e tlago ka lona. Ba atiša go e bona ge e tšholladitlakala. Mahlatse ke ge o ka fihla ka pela, o tla hwetša dikarolwana tša dikgogo tše di kaonekaone. Ge o ka ba kolobe ya lešalamorago, o tlo humana e le semphetekegofete. Mmalo! Lefelo le gape le swana le mo go bapalelwago papadi ya wrestling. Bana ba lwela dinama tša mabodi, dintšhi tše ditala tša go nona le monkgo wa go tlabatlabiša dibete ga se tšeo di tshwenyago bao ba bakago dinamanatšeo o ka rego ke balwi ba ka mosakong. Mongwe waditlogolo tša Moyalepelo o ile a robega letsogo tlhakatlhakanongyeo. Ge dikarolwana tše di sena go topša, di lokelwa ka mekotleng, ge batopi ba kgotsofetše, ba tlatloga lefelong leo ka o tee kao tee. Mphage le Sekhwiti ke bana ba Boleu mola moanegi wa rena (Monamodi Matsepe) e le ngwana wa Sekhwiti gomme Sephatsi e le tatemogolo wa moanegi. Ge e le Moshe le magagabo bona ga se ba ka ba ya Magaba 'a matala. O (Moshe) o ile Nkwaneng lefaseng la ga Sekhukhune mola ba bangwe ba ile Tsopaneng moo mphato wa Matlankane o wetšego gona. Mphato wa Matlankane nkabe o wetše ka ngwaga wa 1901. Bothata e bile ntwa ya maburu le Maesemane. Titelego yeo ya go hlolwa ke ntwa e dirile gore Matlankane a wele ka 1903. Nnete ke gore Matlankane e bile koma ya mathomo ya go bolotša ke Mphage le Sekhwiti, bana ba Matsepe.